cyanic-selkie/wikianc huggingface dataset:
Η επιστροφή του ροζ πάνθηρα
Παραγωγή
Ο Βρετανός παραγωγός Λιου Γκρέιντ συμφώνησε να χρηματοδοτήσει δύο ταινίες για του Μπλέικ Έντουαρντς στο πλαίσιο μιας συμφωνίας, ώστε η σύζυγος του Έντουαρντς, Τζούλι Άντριους, να εμφανιστεί σε ένα τηλεοπτικό αφιέρωμα για αυτόν. Η πρώτη ταινία ήταν το Αγάπησα έναν κατάσκοπο. Ο Έντουαρντς ήθελε να γυρίσει μια ταινία στον Καναδά με το όνομα Rachel and the Stranger, αλλά ο στον Γκρέιντ δεν άρεσε η ιδέα και προσφέρθηκε να δώσει χρήματα στον Έντουαρντς για να αποδεσμευτεί. Ωστόσο, ο Έντουαρντς ήθελε να κάνει μια δεύτερη ταινία. προκειμένου να βοηθήσει στην αποκατάσταση της φήμης του στο Χόλιγουντ. Ο Γκρέιντ είπε ότι στη συνέχεια ο ίδιος πρότεινε να γίνει μια νέα ταινία της σειράς Ροζ Πάνθηρας και ο Έντουαρντς συμφώνησε, με την προϋπόθεση ότι θα συμφωνούσε και ο Σέλερς. Ο Γκρέιντ κατάφερε να μιλήσει με τον Σέλερς και τα γυρίσματα ξεκίνησαν. Η UA συμφώνησε να δώσει την ταινία στον Γκρέιντ με αντάλλαγμα την παγκόσμια διανομή και μερίδιο στα κέρδη. Στη συνέχεια, η εταιρεία του Γκρέιντ θα κατείχε μόνιμα τα παγκόσμια δικαιώματα της ταινίας. Ο Γκρέιντ είπε ότι ο Eric Pleskow από την UA είχε την ευκαιρία να συμμετάσχει στην ταινία ως συνεργάτης, αλλά αρνήθηκε, πιστεύοντας ότι η ταινία θα ήταν οικονομική αποτυχία.
Ο Ρίτσαρντ Γουίλιαμς, που αργότερα σκηνοθέτησε την ταινία κινουμένων σχεδίων στο Ποιος παγίδεψε τον Ρότζερ Ράμπιτ, έκανε τους τίτλους κινουμένων σχεδίων για αυτήν την ταινία και στο Ο ροζ πάνθηρας ξαναχτυπά.
Η Κάρολ Κλίβελαντ, γνωστή για τις τακτικές εμφανίσεις της στο Flying Circus των Monty Python, έχει έναν μικρό ρόλο ως καταδύτρια στην πισίνα.
Γκαετάνο Αστολφόνι
Ο Γκαετάνο Αστολφόνι (Gaetano Astolfoni, Βένετο, 18ος-19ος αιώνας) ήταν Ιταλός ζωγράφος ο οποίος δραστηριοποιήθηκε από τα 1820 ως τα 1840 στη Βενετία και τη Ραβέννα, φιλοτεχνώντας έργα θρησκευτικού περιεχομένου. Μεγάλο μέρος της συνεισφοράς του αποτελείται από αναπαραγωγή και αποκατάσταση παλαιών έργων ζωγραφικής.
Βίος και έργο
Μεταξύ των άλλων φιλοτέχνησε ρετάμπλ για την εκκλησία του Αγίου Στεφάνου στην Βενετία, καθώς και το κύριο ρετάμπλ για την ενοριακή εκκλησία San Giacomo dall'Orio. Επίσης αποκατέστησε τα Εισόδια της Θεοτόκου, έργο του Τζουζέππε Σαλβιάτι (Giuseppe Salviati).
Ο Αστολφόνι, που ήταν κατά κύριο λόγο αυτοδίδακτος, έγινε μέλος της Ακαδημίας Καλών Τεχνών της Βενετίας και το 1819 παρουσίασε εκεί το έργο του Μαγδαληνή. Στα 1821, 1822 και 1825 παρουσίασε αντίγραφα παλαιών έργων, συμπεριλαμβανομένων και έργων του Ρέμπραντ.
Παραπομπές
Κατηγορία:Ιταλοί ζωγράφοι
NGC 6101
Ο NGC 6101 ή Caldwell 107 είναι σφαιρωτό σμήνος στον αστερισμό Πτηνόν, το οποίο ανακάλυψε ο αστρονόμος James Dunlop και κατέγραψε ως Δ68. Τα άστρα του μπορούν να γίνουν διακριτά με τηλεσκόπιο τουλάχιστον 20 cm. Απέχει περίπου 50.000 έτη φωτός από τη Γη. Η ηλικία του είναι περίπου 12 δις έτη. Στο NGC 6101 έχουν ανακαλυφθεί 7 μεταβλητοί αστέρες τύπου RR Λύρας.
Εξωτερικοί σύνδεσμοι
6101 Κατηγορία:Σφαιρωτά σμήνη Κατηγορία:Πτηνόν (αστερισμός)
Κλεομήδης ο Αστυπάλαιος
Ο Κλεομήδης από την Αστυπάλαια ήταν αρχαίος Έλληνας αθλητής που στους Ολυμπιακούς Αγώνες της 72ης Ολυμπιάδας, που έγιναν το 496 π.Χ., αγωνίσθηκε στην πυγμαχία, όπου σκότωσε τον Ίκκο, ήρωα της Επιδαύρου. Αλλά οι ελλανοδίκες δεν τον ανεκήρυξαν νικητή επειδή στον αγώνα δεν είχε ακολουθήσει τους κανονισμούς. Τότε ο Κλεομήδης τρελάθηκε και, σύμφωνα με την παράδοση, επιστρέφοντας στην πατρίδα του έριξε τον κίονα ενός σχολείου και σκότωσε 60 παιδιά. Οι κάτοικοι της Αστυπάλαιας τον κατεδίωξαν, οπότε ο Κλεομήδης κατέφυγε στον ναό της Αθηνάς. Οι διώκτες του στάθηκαν έξω από τον ναό για κάποιο χρονικό διάστημα αναποφάσιστοι, μη γνωρίζοντας αν θα έπρεπε να μπουν μέσα και να τον συλλάβουν ή όχι. Τελικώς αποφάσισαν και μπήκαν, αλλά δεν μπόρεσαν να τον βρουν πουθενά μέσα στον ναό. Τότε ρώτησαν το μαντείο και εκείνο τους απάντησε ότι ο Κλεομήδης ήταν ο «τελευταίος των ηρώων» και ότι έπρεπε να του αποδώσουν ιδιαίτερη λατρεία.
Πηγές
Κατηγορία:Αρχαίοι Έλληνες αθλητές Κατηγορία:Αρχαίοι Ολυμπιακοί Αγώνες
Μπογιακά
Η Μπογιακά (ισπανικά: Boyacá) είναι ένα από τα τριάντα δύο διαμερίσματα της Νοτιο-αμερικανικής Δημοκρατίας της Κολομβίας. Βρίσκεται στο κέντρο της χώρας, μεταξύ του ποταμού Μαγδαλένα και την ανατολική οροσειρά των Άνδεων. Ήταν ένα από τα 4 διαμερίσματα της Μεγάλης Κολομβίας το 1824, και τα 9 πρώην κρατίδια της συμπολιτείας των Ηνωμένων Πολιτειών της Κολομβίας το 1861.
Η έκταση του διαμερίσματος είναι 23.189 τ.χλμ. και ο πληθυσμός της εκτιμάται στους 1.211.186 κατοίκους.
Γεωγραφική και διοικητική διαίρεση
Η περιοχή χωρίζεται σε 14 επαρχίες. Αυτές είναι οι
Σημαντικότερες πόλεις είναι η Τούνχα, το Σογαμόσο, η Ντουιτάμα και η Τσικινκιρά. Γραφικότερες πόλεις της περιοχής είναι η Βίγια δε Λέιβα, χαρακτηρισμένες ως μνημεία παγκόσμιας κληρονομιάς από την UNESCO.
Εξωτερικοί σύνδεσμοι
Μπογιακά
Αμφί (περιοδικό)
Στόχος του ήταν η απελευθέρωση της ομοφυλόφιλης επιθυμίας.
Ιστορία
Ξεκίνησε ως μια πρωτοβουλία του Απελευθερωτικού Κινήματος Ομοφυλόφιλων Ελλάδας (ΑΚΟΕ). Ο πρώτος του εκδότης (1979-1984) ήταν ο Λουκάς Θεοδωρακόπουλος. Από το 1984 ως το 1986 υπεύθυνος ύλης ήταν ο Γιάννης Νένες και το 1987 ο Γρηγόρης Βαλλιανάτος. Το 1987 το ΑΚΟΕ διαλύεται. Το 1988 αναλαμβάνει η Ειρήνη Πετροπούλου με την ευθύνη της Ελληνικής Ομοφυλόφιλης Κοινότητας (ΕΟΚ) μέχρι το 1990, όταν και σταμάτησε την κυκλοφορία του.
Το περιοδικό φιλοξενούσε επιστημονικές και ιστορικές αναλύσεις και μεταφράσεις ξένων κειμένων όπως του Μισέλ Φουκώ, του Ζαν Πωλ Σαρτρ, του Ράινερ Βέρνερ Φασμπίντερ, του Πιέρ Πάολο Παζολίνι και του Ζαν Ζενέ. Συνεντεύξεις είχαν δώσει, μεταξύ άλλων, οι: Ζιλ Ντελέζ, Φελίξ Γκουαταρί, Κώστας Ταχτσής, Μηνάς Χατζησάββας.
Το 2005 κυκλοφόρησε το βιβλίο «Αμφί» και Απελευθέρωση .
Δίκη «περί ασέμνων»
Το καλοκαίρι του 1979 το περιοδικό αντιμετωπίζει τη δικαιοσύνη στην περίφημη δίκη «περί ασέμνων». Το γεγονός αυτό ξεσήκωσε αντιδράσεις. Υπέρ του περιοδικού συγκεντρώθηκαν πάνω από 2000 υπογραφές συμπαράστασης· ανάμεσα στους υπογράφοντες, οι Βιργινία Τσουδερού, Χάρις Αλεξίου, Άλκηστις Πρωτοψάλτη, Γιώργος Βέλτσος, Θάνος Μικρούτσικος, Νίκος Νικολαΐδης, Κώστας Τσαρούχας, Λιάνα Κανέλλη, Μαρία Φαραντούρη, Μανούσος Μανουσάκης και πολλοί άλλοι. Συνήγορος υπεράσπισης του περιοδικού ήταν ο τότε νέος δικηγόρος και μετέπειτα πολιτικός, Θεόδωρος Πάγκαλος. Τελικά, το Αμφί κέρδισε τη δίκη.
Εξωτερικοί Σύνδεσμοι
Κατηγορία:Ελληνικά περιοδικά Κατηγορία:ΛΟΑΤ στην Ελλάδα Κατηγορία:Λογοκρισία στην Ελλάδα Κατηγορία:ΛΟΑΤ περιοδικά Κατηγορία:Περιοδικά με τόπο έκδοσης την Αθήνα
Τσέστερφιλντ ΦΚ
Η Τσέστερφιλντ ΦΚ είναι μια αγγλική ποδοσφαιρική ομάδα από το Τσέστερφιλντ, η οποία αγωνίζεται στη Φούτμπολ Λιγκ Ουάν, την 3η κατηγορία του αγγλικού συστήματος ποδοσφαρίου. Η ομάδα ήταν ανάμεσα στους ιδρυτές της Φούτμπολ Λιγκ Θερτ Ντιβίζιον Νορθ το 1921–22 και παρέμεινε στη Φούτμπολ Λιγκ (Αγγλία) απ΄οτότε. Παρόλο που δεν αγωνίστηκαν ποτέ στην ανώτατη κατηγορία, συμμετείχαν στη δεύτερη βαθμίδα δύο φορές τη δεκαετία του 1930.
Η πιο πρόσφατη σημαντική επιτυχία της ομάδας ήταν τη δεκαετία του 1990, όταν κέρδισαν τα πλέι-οφ της Φούτμπολ Λιγκ Θερτ Ντιβίζιον στο Wembley το 1995 και έφτασαν στα ημιτελικά του Κυπέλλου Αγγλίας δύο χρόνια αργότερα (ήταν η πρώτη ομάδα εκτός των δύο ανώτατων κατηγοριών που έφτασε στα ημιτελικά μετά την Πλύμουθ Αργκάιλ το 1984).
Εξωτερικοί συνδέσμοι
Κατηγορία:Τσέστερφιλντ ΦΚ Κατηγορία:Ιδρύσεις ποδοσφαιρικών ομάδων το 1867 Κατηγορία:Ιδρύσεις ποδοσφαιρικών ομάδων το 1919 Κατηγορία:Ποδοσφαιρικές ομάδες Αγγλίας
Σέσαρ Γκαβίρια
Ο Σέσαρ Γκαβίρια (César Gaviria) ισπανική προφορά ΔΦΑ :  [ˈsesaɾ ɣaˈβirja], γεννημένος στις 31 Μαρτίου 1947, ήταν ο Πρόεδρος της Κολομβίας (1990–1994) και ο 7ος Γενικός Γραμματέας του Οργανισμού Αμερικανικών Κρατών (1994-2004)
Σε ηλικία 23 ετών, εξελέγη δημοτικός σύμβουλος στη γενέτειρα του Περέιρα, και τέσσερα έτη αργότερα έγινε ο δήμαρχος της πόλης. Το 1974 εξελέγη στη Βουλή των Αντιπροσώπων, του οποίου ήταν Πρόεδρος το 1984-85. Τρία χρόνια αργότερα έγινε συν-πρόεδρος του κολομβιανού Φιλελεύθερου κόμματος.
Ήταν ο αρχηγός της προεκλογικής καμπάνιας του Λουίς Καρλος Γκαλάν, κατά τη διάρκεια της προεδρικής εκστρατείας του Γκαλάν του 1989. Όταν ο Γκαλάν σκοτώθηκε το 1989. Ο Γκαβίρια ανακηρύχθηκε ως πολιτικός διάδοχος του Γκαλάν.
Προεδρία
Το 1990 εξελέγη πρόεδρος της Κολομβίας, όντας ο υποψήφιος του Φιλελεύθερου Κόμματος. Κατά τη διάρκεια της κυβέρνησης του ένα νέο σύνταγμα εγκρίθηκε το 1991. Ως πρόεδρος, ο Γκαβίρια οδήγησε επίσης την πάλη ενάντια στο καρτέλ ναρκωτικών του Κάλι, και οι διάφορες φατρίες ανταρτών.
Γενικός Γραμματέας του Οργανισμού Αμερικανικών Κρατών
Το 1994, ο Γκαβίρια εξελέγη Γενικός Γραμματέας του Οργανισμού Αμερικανικών Κρατών. Επανεξελέγη το 1999. ok
Εξωτερικοί σύνδεσμοι
Κατηγορία:Πρόεδροι της Κολομβίας
Γιαν Τσαρνογκούρσκι
Ο Γιαν Τσαρνογκούρσκι (γεννήθηκε στη 1 Ιανουαρίου, 1944) είναι ένας Σλοβάκος πρώην πολιτικός, πρώην πρωθυπουργός της Σλοβακίας (1991-1992) και ο πρώην πρόεδρος του Δημοκρατικού Κινήματος Χριστιανικής (1990-2000). Σήμερα είναι πρόεδρος της Σλοβακικής-Ρωσικής ένωσης με έδρα στη Μπρατισλάβα.
Είναι παντρεμένος και έχει τέσσερα παιδιά.
Πριν το 1989
Σπούδασε Νομική στο Πανεπιστήμιο του Καρόλου στην Πράγα (αποφοίτηση το 1969) και στο Πανεπιστήμιο Κομένιους της Μπρατισλάβα (πτυχίο διδακτορικού το 1971). Από το 1970 έως το 1981, αρχικά ήταν ενεργός ως κατώτερος δικηγόρος, στη συνέχεια ως δικηγόρος στη Μπρατισλάβα και ήταν μέλος τμήματος του Κέντρου Τσεχικών και Σλοβάκων δικηγόρων. Το 1981, στερήθηκε την άδεια δικηγόρου του από τις κομμουνιστικές αρχές, επειδή είχε υπερασπιστεί ένα άτομο σε μια πολιτική διαδικασία. Ωστόσο, συνέχισε να παρέχει νομικές συμβουλές στην αντιπολίτευση (Charta 77) και στους θρησκευτικούς ακτιβιστές. Μεταξύ του 1982 και του 1986 αρχικά ήταν ενεργός ως οδηγός και μετά ως δικηγόρος της εταιρείας. Το 1987 απολύθηκε και παρέμεινε άνεργος. Ήταν μια σημαντική προσωπικότητα στη μυστική εκκλησία της Σλοβακίας και, μεταξύ 1987 και 1989, δημοσίευσε παράνομα το περιοδικό Bratislavské listy (Bratislava Papers). Εκπροσώπησε τη χριστιανοδημοκρατική πτέρυγα στην αντι-κομμουνιστική αντιπολίτευση στην Τσεχοσλοβακία.
1989–1992
Λίγο πριν από την Βελούδινη Επανάσταση, στις 14 Αυγούστου 1989, φυλακίστηκε και απελευθερώθηκε μόνο μετά την κατάρρευση του κομμουνιστικού καθεστώτος μέσω μιας προεδρικής αμνηστίας στις 25 Νοεμβρίου 1989. Από τον Δεκέμβριο του 1989 έως τον Απρίλιο του 1990 ήταν ο πρώτος αντιπρόεδρος της κυβέρνησης, από τον Απρίλιο έως τον Ιούνιο του 1990 ο αντιπρόεδρος της Τσεχοσλοβακίας. Ήταν συνιδρυτής και, από τον Φεβρουάριο του 1990, πρόεδρος του Χριστιανοδημοκρατικού Κινήματος της Σλοβακίας. Δεδομένου ότι το Χριστιανοδημοκρατικό Κίνημα ήταν το δεύτερο μεγαλύτερο κόμμα της Σλοβακίας μετά τις σλοβακικές βουλευτικές εκλογές του 1990, ο Τσαρνογκούρσκι έγινε αντιπρόεδρος της Σλοβακίας και τον Ιούνιο του 1990. Μετά το διαχωρισμό του Κινήματος για μια Δημοκρατική Σλοβακία από το κοινό κατά της βίας, δηλαδή από το κόμμα που είχε κερδίσει τις εκλογές του 1990, ο Τσαρνογκούρσκι ανέλαβε τη θέση του πρωθυπουργού της Σλοβακίας τον Απρίλιο του 1991.
Κατά τη διάρκεια αυτής της περιόδου που χαρακτηρίζεται από διαμάχες μεταξύ Τσέχων και Σλοβάκων σχετικά με το μέλλον της συνύπαρξής τους, έγινε διάσημος με τη δήλωσή του ότι στο μέλλον η Σλοβακία θα πρέπει να έχει το δικό της «μικρό [ευρωπαϊκό] αστέρι» στην Ευρώπη, πράγμα το οποίο κατά την εποχή της ύπαρξης της Τσεχοσλοβακίας ήταν μια συγκλονιστική δήλωση.
1992–2002
Μετά τις εκλογές του 1992 έπαψε να είναι πρωθυπουργός και ήταν αναπληρωτής του Εθνικού Συμβουλίου της Σλοβακικής Δημοκρατίας (κοινοβούλιο της Σλοβακίας) ως μέλος της αντιπολίτευσης και ισχυρός αντίπαλος του Μέτσιαρ από το 1992 έως το 1998.
Μετά τις εκλογές του 1998 διετέλεσε Υπουργός Δικαιοσύνης της Σλοβακίας από το 1998 έως το 2002.
Μετά το 2002
Το 2002, αποσύρθηκε εντελώς από την πολιτική και από τότε εργάζεται ως δικηγόρος. Ο Πάβολ Χρουσόφσκι έγινε ο νέος πρόεδρος του Χριστιανοδημοκρατικού Κινήματος μετά από αυτόν.
Δευτερεύουσες λειτουργίες
Στα άλλα μέλη του συμβουλευτικού συμβουλίου περιλαμβάνονται ο Τζορτζ Ρόμπερτσον (πρώην Γενικός Γραμματέας του ΝΑΤΟ και υπουργός Άμυνας του Ηνωμένου Βασιλείου), η Μπάρμπαρα Μακ Ντούγκαλ (πρώην Υπουργός Εξωτερικών και Οικονομικών, Καναδάς) και ο Στιούαρτ Έιζενστατ (πρώην Αναπληρωτής Υπουργός Οικονομικών, Υφυπουργός Εξωτερικών και Πρέσβης υπό τον Πρόεδρο Μπιλ Κλίντον) μεταξύ άλλων.
Είναι ιππότης της τιμής του Τάγματος του Αγίου Γεωργίου.
Παραπομπές
Κατηγορία:Πρωθυπουργοί της Σλοβακίας
Ημιβυθιζόμενο σκάφος
thumb|300px|Ημιβυθιζόμενο πλωτό γεωτρύπανο στη Βόρεια θάλασσα Με τον όρο ημιβυθιζόμενο σκάφος, ή ημικατακλυζόμενο σκάφος, χαρακτηρίζεται γενικά οποιοδήποτε ναυπήγημα που κατά τη λειτουργία του, ή το σκοπό για τον οποίο ναυπηγήθηκε μπορεί, παραμένοντας στην επιφάνεια του νερού, να εναλλάσσει το βύθισμά του σε μεγάλο βαθμό όχι όμως από φόρτωση.
Τέτοια ναυπηγήματα μπορεί να είναι αυτοκινούμενα ή μη, όπως: πλωτές εξέδρες, πλωτές δεξαμενές, πλωτοί γερανοί, πλωτά γεωτρύπανα, κ.λπ. που από τη φύση της απασχόλησής και των παράπλευρων εργασιών τους θα πρέπει να διατηρούν ανάλογα την ευστάθειά τους. Από ναυπηγικής άποψης τα σκάφη αυτά φέρουν ειδικές δεξαμενές θαλασσέρματος και μεγάλες αντλίες που μπορούν κάθε φορά να τις αποστραγγίζουν, (αφερματισμός), διαφοροποιώντας έτσι και το πλευρικό ή ολικό βύθισμά τους.
Όταν τα σκάφη αυτά έχουν ολική χωρητικότητα μεγαλύτερη των 10 κόρων σύμφωνα με την ελληνική νομοθεσία χαρακτηρίζονται πλοία, διαφορετικά πλωτά ναυπηγήματα, οπότε ανάλογες είναι και οι γενικές και ειδικές διατάξεις που ισχύουν ανά κατηγορία αυτών (νηολόγηση, σύνθεση πληρώματος, έκταση πλόων, κ.λπ.).
Συνηθέστερα τέτοια σκάφη ναυπηγούνται ως βοηθητικά λιμένων και βιομηχανικών – ναυπηγικών και λοιπών εγκαταστάσεων οπότε και υπάγονται στα μέσα εξυπηρέτησης αυτών. Τα υπαγόμενα σε πολεμικούς ναυτικούς σχηματισμούς χαρακτηρίζονται γενικά ως βοηθητικά στόλου, ή βοηθητικά ναυτικών βάσεων (ναυστάθμων).
Περί του τύπου των σκαφών αυτών, στην ελληνική νομοθεσία, προβλέπει σχετικά το Ν.Δ. 117/1974 (ΦΕΚ Α/1974) «Περί χαρακτηρισμού ως πλοίων ενίων πλωτών ναυπηγημάτων και εφαρμογής επ΄ αυτών των εκάστοτε περί πλοίων ισχυουσών διατάξεων».
Εξωτερικοί σύνδεσμοι
Κατηγορία:Τύποι πλοίων
Κλεομήδης ο κοσμογράφος
Ο Κλεομήδης ο επονομαζόμενος «Κοσμογράφος» ήταν αρχαίος Έλληνας αστρονόμος που έζησε είτε κατά τον 1ο αιώνα μ.Χ., είτε στο τελος του 2ου και στις αρχές του 3ου αιώνα μ.Χ.. Ωστόσο, ο ιστορικός της Επιστήμης Ότο Νοϊγκεμπάουερ τον χρονολογεί με βάση αστρονομικές παρατηρήσεις του στο δεύτερο μισό του 4ου αιώνα μ.Χ., πράγμα όμως που οφείλεται μάλλον στα σφάλματα των παρατηρήσεων του Κλεομήδη. Ο Κλεομήδης γεννήθηκε πιθανώς στη Λυσιμάχεια του Ελλησπόντου.
Ο Κλεομήδης είναι γνωστός από την εκλαϊκευτική πραγματεία του «Κυκλική θεωρία μετεώρων», όπου περιγράφει τη μέτρηση της περιμέτρου της Γης από τον Ερατοσθένη και παρόμοια εργασία του Ποσειδωνίου. Επίσης, ο Κλεομήδης αναφέρει ότι η Γη θα πρέπει να φαίνεται ως ένα φωτεινό σημείο από την απόσταση του Ηλίου, και εξηγεί σωστά την ατμοσφαιρική διάθλαση του φωτός. Ασχολείται γενικότερα με τη διάθλαση, φέρνοντας ως παράδειγμα ένα δαχτυλίδι μέσα σε ένα ποτήρι, που μπορεί να το δει ένας παρατηρητής από γωνία υπό την οποία δεν φαίνεται, απλώς γεμίζοντας το ποτήρι με νερό.
Η «Κυκλική θεωρία μετεώρων» χρησίμευσε επί αιώνες ως σχολικό εγχειρίδιο Αστρονομίας και Μαθηματικής Γεωγραφίας στην Ευρώπη.
Εξωτερικοί σύνδεσμοι
Κλεομηδη Κατηγορία:Στωικοί φιλόσοφοι
Δολοφονίες της Λόρια Μπάιμπλ και της Άσλει Φρίμαν
Η Λόρια Τζέιλιν Μπάιμπλ (Αγγλικά: Lauria Jaylene Bible, γεννημένη στις 18 Απριλίου 1983 ) και η Άσλει Ρενέ Φρίμαν (Αγγλικά: Ashley Renae Freeman, γεννημένη στις 29 Δεκεμβρίου 1983 ) ήταν δύο Αμερικανίδες εφηβικής ηλικίας που εξαφανίστηκαν μεταξύ της νύχτας της 29ης Δεκεμβρίου και των πρώτων πρωινών ωρών της 30ης Δεκεμβρίου του 1999, από το σπίτι της οικογένειας Φρίμαν στο Γουέλτς της Οκλαχόμα. Οι ίδιες δεν βρέθηκαν ποτέ ζωντανές ή νεκρές.
Ιστορικό και Εξαφάνιση
Η Λόρια Μπάιμπλ και η Άσλεϊ Φρίμαν ήταν ήταν φίλες από το νηπιαγωγείο, και ζούσαν στην Κομητεία Κρεγκ, σε μια αγροτική περιοχή στη βορειοανατολική Οκλαχόμα. Η Φρίμαν ήταν παίκτρια μπάσκετ, ενώ η Μπάιμπλ ήταν μαζορέτα. Συμφωνα με την Λορίν Μπάιμπλ, την μητέρα της Λόρια, οι δυο φίλες τηλεφωνούσαν η μία στην άλλη τουλάχιστον μία φορά την εβδομάδα. Επίσης δήλωσε ότι: "Αυτό που σκεφτόταν η μια, το σκεφτόταν και η άλλη. Ήταν σαν η μια να ξεκινούσε μια πρόταση και να την ολοκλήρωνε η άλλη".
Στις 29 Δεκεμβρίου του 1999, οι δυο κολλητές φίλες πέρασαν το βράδυ μαζί γιορτάζοντας τα δέκατα έκτα γενέθλια της δεύτερης. Η Λόρια έλαβε άδεια από τους γονείς της για να περάσει τη νύχτα στο σπίτι των Φρίμαν, με την υπόσχεση ότι το μεσημέρι της επόμενης μέρας θα επέστρεφε στο σπίτι της. Νωρίτερα εκείνη την ημέρα, τα κορίτσια είχαν περάσει χρόνο σε μια τοπική πιτσαρία με τη μητέρα του Άσλεϊ, την Κάθι. Στο πάρτι βρισκόταν και το αγόρι της Άσλεϊ, ο Τζέρεμι Χερστ, ο οποίος έφυγε από το σπίτι στις 21:30.
Περίπου στις 5:30 το πρωί στις 30 Δεκεμβρίου του 1999, ένας περαστικός τηλεφώνησε στην πυροσβεστική αναφέροντας ότι το σπίτι της οικογένειας Φρίμαν τυλίχθηκε στις φλόγες. Αργότερα, οι αρχές επιβολής του νόμου διαπίστωσαν ότι η φωτιά ήταν προϊόν εμπρησμού. Πολύ σύντομα, μέσα στο σπίτι, ανακαλύφθηκε το απανθρακωμένο πτώμα της Κάθι Φρίμαν στο πάτωμα της κρεβατοκάμαρας της. Η αιτία θανάτου ήταν πυροβολισμός στο κεφάλι. Αρχικά, δεν εντοπίστηκαν άλλα νεκρά σώματα, με αποτέλεσμα οι τοπικές αρχές επιβολής του νόμου να πιστέψουν ότι ο πατέρας της Άσλεϊ, ο Ντάνι Φρίμαν, είχε σκοτώσει τη γυναίκα του και είχε τραπεί σε φυγή μαζί με τα δύο κορίτσια. Το αυτοκίνητο της Λόρια ήταν σταθμευμένο έξω από το σπίτι των Φρίμαν με τα κλειδιά πάνω στην μίζα.
Στις 31 Δεκεμβρίου του 1999, οι γονείς της Μπάιμπλ, η Λορίν και ο Τζέι, πήγαν ξανά στη σκηνή του εγκλήματος, ελπίζοντας να βρουν τυχόν πρόσθετες ενδείξεις που μπορεί να είχαν λησμονήσει οι αρχές επιβολής του νόμου. Καθώς περπατούσαν γύρω από τα καμένα ερείπια, παρατήρησαν ότι υπήρχε εκεί ένα άλλο πτώμα και ειδοποίησαν αμέσως την αστυνομία. Αυτό σύντομα αναγνωρίστηκε ότι ανήκει στον Ντάνι Φρίμαν. Όπως και η σύζυγος του, είχε επίσης πυροβοληθεί στο κεφάλι. Μετά από αυτή την ανακάλυψη, η σκηνή του εγκλήματος επανεξετάστηκε, αλλά δεν βρέθηκε κανένα σημάδι της Λόρια και της Άσλεϊ. Ωστόσο, βρέθηκε μια σημαντική ένδειξη: το πορτοφόλι της Λόρια, το οποίο περιείχε το δίπλωμα οδήγησης της και 200 ​​δολάρια. Αυτό υπέδειξε ότι τα κορίτσια μπορεί να είχαν απαχθεί και οδήγησε την αστυνομία να αποκλείσει τη ληστεία ως κίνητρο. Οι γονείς της Λόρια άφησαν το χριστουγεννιάτικο δέντρο στο σαλόνι μετά την εξαφάνιση της κόρης τους, ελπίζοντας ότι μια μέρα θα επέστρεφε στο σπίτι και η οικογένεια θα μπορούσε να κατεβάσει τα γιορτινά στολίδια μαζί. Το δέντρο έμεινε στην θέση του ως το 2006 μέχρι που διαλύθηκε. Το 2009, το Εθνικό Κέντρο για τα Εξαφανισμένα και Κακοποιημένα Παιδιά έδωσε στη δημοσιότητα επεξεργασμένες φωτογραφίες των κοριτσιών. που απεικόνιζαν πως θα έμοιαζαν στην ηλικία των 26 ετών. Το 2010, η οικογένεια Φρίμαν κίνησε δικαστικές διαδικασίες για να κηρυχθεί νομικά νεκρή η Άσλεϊ.
Ύποπτοι, θεωρίες και ψεύτικες ομολογίες
Στη δεκαετία που ακολούθησε από την εξαφάνιση της Μπάιμπλ και της Φρίμαν, δύο καταδικασμένοι δολοφόνοι — ο Τόμι Λιν Σελς και ο θανατοποινίτης Τζέρεμι Τζόουνς — ομολόγησαν ότι τις δολοφόνησαν, αλλά στη συνέχεια απέσυραν τις ομολογίες τους. Ο Τζόουνς είχε ισχυριστεί ότι δολοφόνησε τους γονείς της Άσλεϊ ως χάρη σε έναν φίλο του για χρέη ναρκωτικών, στη συνέχεια μετέφερε τα κορίτσια στο Κάνσας, όπου τα πυροβόλησε και έπειτα πέταξε τα σώματα τους σε ένα εγκαταλελειμμένο ορυχείο. Ωστόσο, οι έρευνες στο ορυχείο αποδείχθηκαν άκαρπες, και στη συνέχεια ο Τζόουνς παραδέχτηκε ότι είχε κατασκευάσει την ιστορία για να αποκτήσει καλύτερο φαγητό και επιπλέον προνόμια τηλεφώνου στη φυλακή.
Το 2001, στην εκπομπή Unsolved Mysteries, αναφέρθηκε σε φήμες που είχαν κυκλοφορήσει μεταξύ των ντόπιων ότι το αστυνομικό τμήμα της Κομητείας Κρεγκ είχε τσακωθεί με τους Φρίμαν το 1998 για τον θάνατο του 17χρονου γιου τους, Σέιν, ο οποίος πυροβολήθηκε από έναν αναπληρωτή αστυφύλακα επειδή έκλεψε το αυτοκίνητο και το όπλο ενός γείτονα, το οποίο προσπάθησε να χρησιμοποιήσει εναντίον του αστυνομικού. Ενώ ο θάνατος του κρίθηκε δικαιολογημένος λόγω αυτοάμυνας, οι Φρίμαν είχαν απειλήσει να καταθέσουν μήνυση. Ο αδελφός του Φρίμαν, ο Ντουέιν, ισχυρίστηκε ότι ο Ντάνι του είχε εκμυστηρευτεί ότι οι αρχές προσπάθησαν να τον εκφοβίσουν. Οι αναπληρωτές του σερίφη προσφέρθηκαν εθελοντικά να απομακρυνθούν από την έρευνα και να παραδώσουν το θέμα στο Γραφείο Ερευνών της Πολιτείας της Οκλαχόμα. Συνεργάστηκαν και πέρασαν τεστ πολυγραφίας. Αργότερα αποκλείστηκε το ενδεχόμενο εμπλοκής του σερίφη σε αυτή την υπόθεση.
Μια άλλη θεωρία υποστήριζε ότι ο Ντάνι ήταν βαποράκι ναρκωτικών. Σύμφωνα με πληροφοριοδότη, είχε συναντηθεί με δύο άγνωστους άνδρες δύο εβδομάδες πριν από τις δολοφονίες. Ωστόσο, αυτή η θεωρία δεν ταίριαζε με την εξαφάνιση των κοριτσιών. Θα φαινόταν απίθανο οι δολοφόνοι να τις απήγαγαν και όχι απλώς να τις σκοτώσουν επιτόπου.
Άλλοι πίστευαν ότι η Άσλεϊ σκότωσε τους γονείς της λόγω της τριβής μεταξύ Κάθι και του Ντάνι για την υπόθεση των ναρκωτικών. Εντούτοις, η οικογένεια της Λόρια και οι αρχές δεν έβρισκαν πιθανό ότι τα κορίτσια θα μπορούσαν να διαπράξουν φόνο και πόσο μάλλον να κρυφτούν για πολύ αν γινόταν πιστευτή αυτή η θεωρία. Παρόλα αυτά οι οικογένειες των κοριτσιών πρόσφεραν ανταμοιβή 50.000 δολάρια σε όποιον έδινε πληροφορίες που θα έλυνε την υπόθεση.
Μαρτυρίες και η σύλληψη και η καταδίκη του Ρόνι Ντιν Μπούσικ
Τον Απρίλιο του 2018, αναφέρθηκε ότι ο Ρόνι Ντιν Μπούσικ, ηλικίας 66 ετών, είχε συλληφθεί και κατηγορηθεί για τέσσερις κατηγορίες για φόνο πρώτου βαθμού για τους θανάτους της Λόρια Μπάιμπλ και της οικογένειας Φρίμαν. Δύο άλλοι ύποπτοι — ο Γουόρεν Φίλιπ "Φιλ" Γουέλτς II (πέθανε το 2007) και ο Ντέιβιντ Πένινγκτον (πέθανε το 2015) — βρέθηκε να εμπλέκονται στην υπόθεση. Σύμφωνα με την εφημερίδα The Washington Post, "τουλάχιστον δώδεκα" μάρτυρες ισχυρίστηκαν ότι και οι τρεις άνδρες καυχιόνταν ότι βίασαν και δολοφόνησαν την Λόρια και την Άσλεϊ και ότι τις τράβηξαν φωτογραφίες τύπου Πόλαροϊντ. Αρκετοί μάρτυρες ισχυρίστηκαν ότι οι τρεις άνδρες σκότωσαν το ζεύγος Φρίμαν για χρήματα από ναρκωτικά και ότι τα κορίτσια κρατήθηκαν αιχμάλωτα στο τροχόσπιτο του Γουέλτς για αρκετές ημέρες πριν δολοφονηθούν. Άλλοι πάλι υπέγραψαν ένορκες βεβαιώσεις ότι είχαν δει βιντεοκασέτα με τα κορίτσια να δέχονται επίθεση.
Μια γυναίκα μάρτυρας που έζησε με τον Φιλ Γουέλτς λίγο μετά τις εξαφανίσεις έδωσε μια ένορκη κατάθεση ισχυριζόμενη ότι εκείνος ήταν ο εγκέφαλος του εγκλήματος και οι άλλοι δύο συνένοχοι του. Μάλιστα «άκουσε συνομιλίες μεταξύ των τριών ανδρών όπου αποκάλυψαν ότι τα θύματα της δολοφονίας τους χρωστούσαν χρήματα» και ότι ο Φιλ κρατούσε ένα δερμάτινο χαρτοφύλακα που περιείχε τις φωτογραφίες Πόλαροϊντ. Σε αυτές απεικονίζονταν τα δύο κορίτσια ξαπλωμένα σε ένα κρεβάτι» ενώ ήταν «δεμένα και φιμωμένα με μονωτική ταινία. Μάλιστα σε μερικές από αυτές είχε φωτογραφηθεί και ο Φιλ μαζί τους. Σύμφωνα με την ένορκη κατάθεση, ο Γουόρεν Φίλιπ "Φιλ" Γουέλτς II, ο Ντέιβιντ Πένινγκτον και ο Ρόνι Ντιν Μπούσικ είχαν ισχυριστεί ότι είχαν βιάσει, βασανίσει και στραγγαλίσει τα κορίτσια πριν πετάξουν τα πτώματα τους «σε έναν λάκκο» ή σε ορυχείο στο Πίτσερ της Οκλαχόμα. Η μάρτυρας ανακάλυψε επίσης ότι αφού ο Γουέλς φυλακίστηκε επειδή την ξυλοκόπησε λίγους μήνες μετά τις δολοφονίες των κοριτσιών, εκείνη πέταξε τις φωτογραφίες στο πορτμπαγκάζ ενός εγκαταλελειμμένου αυτοκινήτου, κοντά στο τροχόσπιτο και στη συνέχεια διέφυγε στο σπίτι ενός φίλου της. Όταν ο Γουέλς βγήκε από τη φυλακή, της τηλεφώνησε ζητώντας να μάθει πού ήταν οι Πόλαροϊντ. Κατόπιν την απείλησε ότι αν μιλούσε σε κανέναν για όλα αυτά « θα κατέληγε σε ένα λάκκο… όπως αυτά τα δύο κορίτσια».
Σε μια δημόσια ομιλία, η οικογένεια της Λόρια δήλωσε ότι γνώριζε για τις φωτογραφίες «εδώ και χρόνια» και ότι «αυτή τη στιγμή όλη η προσοχή τους είναι εστιασμένη στην εύρεση των σορών της Λόρια και της Άσλεϊ». Συγκεκριμένα ανέφεραν: «''Όλες τις πληροφορίες που οδηγούν στην ανάκτηση των οστών είναι ευπρόσδεκτες. Μέχρι να είναι σπίτι μαζί μας, αυτό δεν θα τελειώσει ποτέ''». Μετά τη σύλληψη του, ο Μπίσικ είπε στους δημοσιογράφους ότι ήθελε να μιλήσει στην οικογένεια Μπάιμπλ. Στις 26 Απριλίου του 2018, η Λορίν Μπάιμπλ, επιβεβαίωσε ότι μίλησε με τον κατηγορούμενο, αλλά εκείνος αρνήθηκε ότι γνώριζε πού βρίσκεται η κόρη της Λόρια και η Άσλεϊ.
Ο Μπίσικ ομολόγησε την ενοχή του στις 15 Ιουλίου του 2020 ως βοηθός σε φόνο πρώτου βαθμού για τους θανάτους του Ντάνι και της Κάθι Φρίμαν, την πυρπόληση του σπιτιού τους και την απαγωγή και τις δολοφονίες των δύο κοριτσιών. Παραδέχτηκε ότι απέκρυψε πληροφορίες σχετικά με την εμπλοκή του Γουέλτς και του Πένινγκτον. Σε αντάλλαγμα για την αποφυγή κατηγοριών δολοφονίας και εμπρησμού πρώτου βαθμού, ο Μπίσικ χρειάστηκε να βοηθήσει τους ερευνητές να εντοπίσουν τα λείψανα της Λόρια και της Άσλεϊ με προθεσμία την 31η Αυγούστου του 2020. Δυστυχώς, δεν βρέθηκε κανένα ίχνος τους. Καταδικάστηκε σε δέκα χρόνια φυλάκιση και πέντε χρόνια με αναστολή.
Το Τμήμα Σωφρονιστικών Υπηρεσιών της Οκλαχόμα (DOC) είπε ότι ο Μπίσικ ήταν κρατούμενος επιπέδου 4, πράγμα που σημαίνει ότι είχε τον σεβασμό του προσωπικού του σωφρονιστικού ιδρύματος, δεν αντιμετώπιζε προβλήματα, ακολούθησε πιστά όλες τις εντολές και δεν είχε εκτεταμένο ποινικό ιστορικό. Έτσι, πήρε 60 μονάδες ανά μήνα, ή πίστωση δύο ημερών για κάθε ημέρα που υπηρετούσε, συν την πίστωση για το χρόνο που υπηρέτησε στη φυλακή. Θα απελευθερωθεί στις 19 Μαΐου 2023.
Κάλυψη από τα ΜΜΕ
Οι εξαφανίσεις της Λόρια Μπάιμπλ και της Άσλεϊ Φρίμαν παρουσιάστηκαν στις εκπομπές America's Most Wanted το 2000, στο Unsolved Mysteries το 2001, στη σειρά Vanished και το 2013 στη σειρά ντοκιμαντέρ Disappeared του τηλεοπτικού σταθμού Investigation Discovery.
Στις 6 Οκτωβρίου 2017, αυτή η υπόθεση καλύφθηκε στο podcast 'Unfound' και περιλάμβανε μια συνέντευξη στην Λορέν Μπάιμπλ, την μήτερα της Λόρια.
Τον Σεπτέμβριο του 2018, ένας από τους κύριους μάρτυρες στην υπόθεση εναντίον του Ρόνι Μπίσικ, καθώς και οι ανακριτές ψυχρής υπόθεσης που κατέθεσαν τις κατηγορίες, έδωσαν τις πρώτες τους συνεντεύξεις, σε μια ειδική αναφορά στην εφημερίδα Tulsa World.
Στις 2 Ιουνίου 2019, η υπόθεση εμφανίστηκε σε μια νέα σειρά τεσσάρων επεισοδίων στο τηλεοπτικό σταθμό HLN με τίτλο Hell In The Heartland (Κόλαση στην Χέρτλαντ), η οποία ήλπιζε να ρίξει περισσότερο φως στις εξαφανίσεις των κοριτσιών και των βασικών υπόπτων. Παρουσιαστής της εκπομπής ήταν ο δημιουργός του σόου και συγγραφέας αστυνομικών Τζάξ Μίλερ, ο οποίος έγραψε και ένα βιβλίο για τις εξαφανίσεις των κοριτσιών. Κυκλοφόρησε τον Ιούλιο του 2020 και τιτλοφορείται Hell in the Heartland: Murder, Meth and the case of Two Missing Girls (Κόλαση στην Χέρτλαντ: Φόνος, Μέθη και η υπόθεση των δυο Εξαφανισμένων Κοριτσιών).
Αναφορές
Κατηγορία:Γυναίκες θύματα δολοφονίας
Φραγκίσκος Β΄ της Βρετάνης
Ο Φραγκίσκος Β΄ (François II de Bretagne, 23 Ιουνίου 1435 – 9 Σεπτεμβρίου 1488) από τον Οίκο του Ντρε-Μονφόρ ήταν δούκας της Βρετάνης από το 1458 έως το 1488.
Βιογραφικά στοιχεία
Ήταν ο μόνος γιος του Ριχάρδου κόμη του Μονφόρ και της Μαργαρίτας των Βαλουά, κόρης του Λουδοβίκου Α΄ δούκα της Ορλεάνης. Ήταν ανιψιός των Ιωάννη Ε΄ και [[Αρθούρος Γ΄ της Βρετάνης|
Η ζωή του χαρακτηρίζεται από συνεχείς συγκρούσεις με τον Λουδοβίκο ΙΑ΄ της Γαλλίας και τον γιο του, Κάρολο Η΄.
Αγώνες του κατά της Γαλλίας
Στη μάχη του Μπόσγουορθ, έστειλε στρατεύματα προς υπεράσπιση του Άγγλου βασιλιά Ερρίκου Ζ΄. Κατά τη διάρκεια της ανηλικότητας του βασιλιά της Γαλλίας Καρόλου Η΄, συμμάχησε με τον δούκα της Ορλεάνης και τον δούκα του Ανγκουλέμ κατά της αντιβασιλείας της Άννας της Γαλλίας. Παρεμβαίνοντας συνέχεια στη Γαλλική πολιτική, παραμέρισε τις φροντίδες του δικού του δουκάτου. Οι αυταρχικές μέθοδοι του πρωθυπουργού του, Γουλιέλμου Σωβέν, έφεραν εξέγερση στο δουκάτο, υποκινούμενη από την αντιβασίλισσα Άννα. Οι παραδοσιακοί του σύμμαχοι, οι Άγγλοι, ήταν απασχολημένοι με τον πόλεμο των Ρόδων χωρίς να μπορούν να τον βοηθήσουν. Το εξαγριωμένο πλήθος συνέλαβε και κρέμασε τον Πιέρ Λαντέ, θησαυροφύλακα που είχε ανατρέψει τον πρωθυπουργό Σωβίν, και από τότε το σύνολο του λαού έβλεπε με καχυποψία και τον ίδιο τον δούκα, που μειώθηκε σημαντικά η δύναμη του.
Στη συνέχεια, εξασφάλισε τη διαδοχή του δουκάτου στην κόρη του, Άννα, αγνοώντας τον Σαλικό νόμο (1486). Με τη Συνθήκη του Σατωμπριάν (1487) αναγνωρίστηκε σαν ανεξάρτητος ηγεμόνας από τη Γαλλία. Συμμάχησε με τον αυτοκράτορα Μαξιμιλιανό Α΄ κατά της Γαλλίας, αλλά ο στρατός της Βρετάνης συνετρίβη από τους Γάλλους και αναγκάστηκε να υπογράψει την ειρηνική Συνθήκη του Σαμπλέ. Σύμφωνα με τη Συνθήκη, ο Φραγκίσκος δήλωνε υποτέλεια στον Γάλλο βασιλιά, ενώ η κόρη του δεν μπορούσε να παντρευτεί χωρίς τη συγκατάθεση του.
thumb|right|200px|Φραγκίσκος Β΄ της Βρετάνης (λεπτομέρεια από τον τάφο του)
Πέθανε σύντομα από πτώση από το άλογο του. Η κόρη του απειθάρχησε απέναντι στους Γάλλους και ο βασιλιάς Κάρολος Η΄ της Γαλλίας επιτέθηκε στη Βρετάνη και την ανάγκασε να τον παντρευτεί.
Οικογένεια
Νυμφεύθηκε δύο φορές, την πρώτη με την εξαδέλφη του Μαργαρίτα των Ντρε-Μονφόρ, κόρη του Φραγκίσκου Α΄ δούκα της Βρετάνης και είχε τέκνο:
Το 1469 απεβίωσε η Μαργαρίτα και ο Φραγκίσκος Β΄ έκανε δεύτερο γάμο, με τη Μαργαρίτα της Φουά, κόρη του Γκαστόν Δ΄ κόμη της Φουά και απέκτησε παιδιά:
Παραπομπές
Κατηγορία:Δούκες της Βρετάνης Κατηγορία:Οίκος του Ντρε
NGC 1528
thumb|right|250px|Το NGC 1528 Το NGC 1528 είναι ανοικτό σμήνος στον αστερισμό Περσέα. Απέχει περίπου 1500 έτη φωτός από το Ηλιακό Σύστημα και έχει διάμετρο της τάξεως των 6 ετών φωτός περίπου, ενώ η ηλικία του εκτιμάται στα 370 εκατομμύρια χρόνια. Βρίσκεται στο βορειοανατολικό μέρος του αστερισμού, λιγότερο από τρεις μοίρες βόρεια του μ Περσέως. Λιγότερο από 1,5° στα νοτιοανατολικά είναι ορατό το ανοικτό σμήνος NGC 1545 (m = 6,2). Το NGC 1528 έχει φαινόμενο μέγεθος 6,4 και είναι εύκολα ορατό με κιάλια 10×50. Έχουν ανιχνευθεί 165 αστέρες στον σχηματισμό αυτό, με τον λαμπρότερο να έχει φαινόμενο μέγεθος 8,7. Το ανακάλυψε ο αστρονόμος Ουίλιαμ Χέρσελ στις 28 Δεκεμβρίου 1790.
Εξωτερικοί σύνδεσμοι
Κατηγορία:Ανοικτά σμήνη 1528 Κατηγορία:Περσεύς (αστερισμός)
Άλεξ Σκόλνικ
Ο Άλεξ Σκόλνικ (Alexander Nathan Skolnick, 29 Σεπτεμβρίου 1968) είναι Αμερικανός κιθαρίστας της χέβι μέταλ και τζαζ μουσικής, γνωστός ως κιθαρίστας των Testament και ηγέτης του τζαζ συγκροτήματος The Alex Skolnick Trio.
Βιογραφία
Ο Σκόλνικ γεννήθηκε στο Μπέρκλι της Καλιφόρνια το 1968 και ξεκίνησε να παίζει κιθάρα στα εννέα του χρόνια. Έκανε μαθήματα με τον Τζο Σατριάνι και είχε ως σημαντικότερες του επιρροές τον Έντι Βαν Χέηλεν, τον Τζίμι Χέντριξ, τον Έρικ Κλάπτον, τον Ράντι Ρόουντς, κ.α..
Το 1983, έγινε μέλος των Testament και καθιερώθηκε ως ένας από τους καλύτερους κιθαρίστες του είδους του. Το συγκρότημα γνώρισε αρκετά μεγάλη επιτυχία στους κύκλους του thrash metal, ανεβαίνοντας τρεις φορές στο Top-100 του Billboard. Μετά από πέντε στούντιο δίσκους, ο Σκόλνικ αποχώρησε από τους Testament το 1993. Έγινε μέλος των Savatage, κυκλοφορώντας μαζί τους τα άλμπουμ "Handful of Rain" και "Japan Live '94", αντικαθιστώντας τον αποθανόντα Κρις Όλιβα.
left|150px|thumb|Με τους Testament Το 1995 περιόδευσε με το προσωπικό σχήμα του Ozzy Osbourne και λίγο αργότερα αποφάσισε να σταματήσει την ενασχόληση του με την σκληρή μουσική για να συνεχίσει με τζαζ κιθάρα. Σχημάτισε διάφορα τζαζ και πειραματικά συγκροτήματα όπως οι Exhibit-A και οι Skol Patrol, πριν δημιουργήσει τους The Alex Skolnick Trio με τους οποίους έχει ηχογραφήσει τέσσερις δίσκους. Η αγάπη του για την τζαζ τον οδήγησε στο να μετακομίσει στη Νέα Υόρκη, όπου φοίτησε στο "The New School University" και πήρε πτυχίο στο πρόγραμμα τζαζ της σχολής, το 2001.
Παράλληλα, ο Σκόλνικ εντάχθηκε στους Trans-Siberian Orchestra, με τους οποίους περιοδεύει κατά τους χειμερινούς μήνες στις ανατολικές Ηνωμένες Πολιτείες και έχει συμμετάσχει στα άλμπουμ "The Lost Christmas Eve" το 2004 και "Night Castle" το 2009. Το 2004 ηχογράφησε το σόλο κιθάρας στο ομώνυμο κομμάτι του δίσκου "Ashes of the Wake" των Lamb of God.
Το 2005, επέστρεψε στους Testament για την περιοδεία "10 Days of May Tour", η επιτυχία της οποίας τον ώθησε να παραμείνει στο συγκρότημα, ηχογραφώντας το επιτυχημένο "The Formation of Damnation" του 2008, ενώ τέσσερα χρόνια αργότερα ακολούθησε το "Dark Roots of Earth", σκαρφαλώνοντας στην υψηλότερη θέση την οποία έχει φτάσει δίσκος του συγκροτήματος στο Billboard, το # 12.
Έχει συνθέσει την μουσική για την τηλεοπτική εκπομπή "Westminster Dog Show" του 2002 και το "Makin' The Band" του "MTV". Επίσης, διατηρεί το δικό του blog με την ονομασία "SkolNotes" και συνεισφέρει συχνά στο περιοδικό "Guitar Player" μέσω διαδικτύου.
Δισκογραφία
{|width="90%" align="center"|
Πηγές
Κατηγορία:Αμερικανοί κιθαρίστες Κατηγορία:Ροκ μουσικοί
Θρομβόλιθοι
σύνδεσμος=//upload.wikimedia.org/wikipedia/commons/thumb/8/8e/Lake_Clifton_SMC_2008.jpg/400px-Lake_Clifton_SMC_2008.jpg|μικρογραφία|400x400εσ| Σύγχρονοι θρομβόλιθοι στη λίμνη Κλίφτον, Δυτική Αυστραλία σύνδεσμος=//upload.wikimedia.org/wikipedia/commons/thumb/b/b9/PurbeckFormationPortland.jpg/400px-PurbeckFormationPortland.jpg|μικρογραφία|400x400εσ| [[Ιουράσια περίοδος|Ο θρομβόλιθος της Ιουράσιας σχηματίστηκε γύρω από έναν κορμό δέντρου. Σχηματισμός Πούρμπεκ, Νήσος Πόρτλαντ, Ντόρσετ, Αγγλία .]] σύνδεσμος=//upload.wikimedia.org/wikipedia/commons/thumb/9/9a/Fossil_Thrombolites_at_Lake_Walyungup%2C_April_2020_02.jpg/400px-Fossil_Thrombolites_at_Lake_Walyungup%2C_April_2020_02.jpg|μικρογραφία|400x400εσ| Απολιθωμένοι θρομβόλιθοι στη λίμνη Γουόλινγκαπ Οι θρομβόλιθοι είναι θρομβωμένες συσσωρευτικές δομές που σχηματίζονται σε ρηχά νερά από την παγίδευση, τη δέσμευση και την τσιμέντωση ιζηματογενών κόκκων από βιομεμβράνες μικροοργανισμών, ιδιαίτερα κυανοβακτήρια.
Δομές
Οι θρομβολίτες έχουν θρομβώδη δομή χωρίς τα ελάσματα των στρωματόλιθων. Κάθε θρόμβος μέσα σε ένα ανάχωμα θρομβολίτη είναι μια ξεχωριστή κυανοβακτηριακή αποικία. Οι θρόμβοι είναι στην κλίμακα από χιλιοστά έως εκατοστά και μπορεί να είναι διάσπαρτοι με άμμο, λάσπη ή ανθρακικό άλας. Οι θρόμβοι που αποτελούν τους θρομβόλιθοι ονομάζονται θρομβοειδή για να αποφευχθεί η σύγχυση με άλλες θρομβωμένες υφές. Οι μεγαλύτεροι θρόμβοι αποτελούν περισσότερο από το 40% του όγκου ενός θρομβολίτη και κάθε θρόμβος έχει μια πολύπλοκη εσωτερική δομή κυττάρων και λοβών με στεφάνες που προκύπτουν κυρίως από την ασβεστοποίηση της κυανοβακτηριακής αποικίας. Πολύ λίγο ίζημα βρίσκεται μέσα στους θρόμβους επειδή η κύρια μέθοδος ανάπτυξης είναι η ασβεστοποίηση και όχι η παγίδευση ιζημάτων. Υπάρχει ενεργός συζήτηση σχετικά με το μέγεθος των θρομβώσεων, με ορισμένους να βλέπουν τα θρομβοειδή ως μακροδομικό χαρακτηριστικό (τοπικό ημισφαίριο) και άλλους να βλέπουν τα θρομβοειδή ως μεσοδομικό χαρακτηριστικό (τυχαίο πολυλοβικό και υποσφαιρικό μεσοθρόμβο).
Τύποι
Υπάρχουν δύο κύριοι τύποι θρομβόλιθων:
Ασβεστοποιημένοι θρομβόλιθοι μικροβίων
Αυτός ο τύπος θρομβόλιθων περιέχει θρόμβους που αποτελούνται κυρίως από ασβεστοποιημένα μικροαπολιθώματα. Αυτοί οι θρόμβοι δεν έχουν σταθερή μορφή ή μέγεθος και μπορούν να επεκταθούν κατακόρυφα. Επιπλέον, λαγούμια και θραύσματα τριλοβίτη μπορεί να υπάρχουν σε αυτούς τους θρομβολίτες.
Χονδρόκοκκοι συγκολλημένοι θρομβολίτες
Αυτός ο τύπος θρομβόλιθων αποτελείται από μικρά ανοίγματα που παγιδεύουν λεπτόκοκκα ιζήματα. Είναι επίσης γνωστοί «θρομβολιτικοί-στρωμολίτες» λόγω της στενής τους σχέσης με την ίδια σύνθεση στρωματολιτών. Επειδή παγιδεύουν τα ιζήματα, ο σχηματισμός τους συνδέεται με την άνοδο των φυκών -κυανοβακτηριακών χαλιών.
Διαφορές από τους στρωματόλιθους
Οι θρομβόλιθων διακρίνονται από τους μικροβιολίθους ή τους στρωματόλιθους από το τεράστιο μέγεθός τους, το οποίο χαρακτηρίζεται από μακροσκοπικό πηγμένο ύφασμα. Οι στρωματόλιθοι είναι παρόμοιοι αλλά αποτελούνται από στρωματοποιημένες συσσωρεύσεις. Οι θρομβολίτες εμφανίζονται με τυχαία μοτίβα που φαίνονται με γυμνό μάτι, ενώ οι στρωματόλιθοι έχουν την υφή δομημένων στρωμάτων.
Αρχαίο αρχείο απολιθωμάτων
Οι ασβεστοποιημένοι μικροβιοθρομβολίτες εμφανίζονται σε ιζηματογενή πετρώματα από τον ωκεανό με ρηχά νερά κατά τη διάρκεια του Νεοπρωτεροζωικού και του πρώιμου Παλαιοζωικού.
Τοποθεσίες
Οι θρομβόλιθοι είναι σπάνιοι τα τελευταία χρόνια, αλλά υπάρχουν σε περιοχές απόρριψης υπόγειων υδάτων με υψηλή συγκέντρωση θρεπτικών ουσιών και οργανικών ιόντων, όπως ρηχό θαλασσινό νερό, λίμνες γλυκού και αλμυρού νερού και ρυάκια. Οι θρομβόλιθοι βρίσκονται τώρα μόνο σε λίγα μέρη στον κόσμο, όπως:
Παραπομπές
Κατηγορία:Κυανοβακτήρια Κατηγορία:Απολιθώματα
Ιωάννης Τριανταφυλλίδης
Ο Ιωάννης Τριανταφυλλίδης (1913-1963) ήταν Έλληνας δικηγόρος και πολιτικός. Υπηρέτησε ως βουλευτής Έβρου από το 1956 ως το 1961.
Βιογραφία
Γεννήθηκε το 1913, γιος του Γεωργίου Τριανταφυλλίδη. Σπούδασε νομικά και εργάστηκε ως δικηγόρος στην Αλεξανδρούπολη. Στις εκλογές του 1956 εξελέγη βουλευτής Έβρου με το Κόμμα Αγροτών και Εργαζομένων του Αλέξανδρου Μπαλτατζή και επανεξελέγη στις εκλογές του 1958 με την ΠΑΔΕ. Στην εκλογική αναμέτρηση του 1958 ήταν πρώτος σε σταυρούς από το κόμμα του, με 6.201.
Αναμπέλα της Σκωτίας
Η Ανναμπέλλα της Σκωτίας (περί το 1436 – 1509) ήταν η μικρότερη κόρη και παιδί του Ιακώβου Α΄ της Σκωτίας και της Τζόαν Μπώφορτ. Η Ανναμπέλλα πήρε το όνομα της από την γιαγιά της Ανναμπέλλα Ντράμοντ, οι μεγαλύτερες αδελφές της ήταν οι: Μαργαρίτα της Σκωτίας, Δελφίνη της Γαλλίας, Ισαβέλλα της Σκωτίας, Δούκισσα της Βρετάνης, Ελεονώρα Στιούαρτ, Μαρία Στιούαρτ, Κόμισσα του Μπάκαν και η Τζόαν Στιούαρτ, Κόμισσα του Μόρτον, αδελφοί της ήταν ο Ιάκωβος Β΄ της Σκωτίας και ο Αλέξανδρος που πέθανε σε βρεφική ηλικία.
Ιωάννης Τριανταφυλλίδης
Βιογραφία
Πέθανε σε ηλικία 50 ετών στην Αθήνα στις 16 Νοεμβρίου 1963 και η σορός του μεταφέρθηκε στην Αλεξανδρούπολη με την κηδεία του να γίνεται στον ναό του Αγίου Νικολάου. Κατέλιπε σύζυγο και παιδιά.
Παραπομπές
Κατηγορία:Βουλευτές Έβρου Κατηγορία:Βουλευτές εκλεγμένοι με το Κόμμα Αγροτών και Εργαζομένων Κατηγορία:Βουλευτές εκλεγμένοι με την Προοδευτική Αγροτική Δημοκρατική Ένωση
Αναμπέλα της Σκωτίας
Γάμοι
Ο πρώτος σύζυγος της ήταν ο Λουδοβίκος της Γενεύης (1447), το ζεύγος χώρισε αργότερα (1458) και ο γάμος ακυρώθηκε από αίτημα του Καρόλου Ζ΄ της Γαλλίας. Η Ανναμπέλλα επέστρεψε στην Σκωτία και παντρεύτηκε σε δεύτερο γάμο τον Τζορτζ Γκόρντον, 2ο Κόμη του Χάντλυ, το ζεύγος ωστόσο χώρισε ξανά (1471) λόγω της τρίτου ή τέταρτου βαθμού συγγένεια που είχε η Ανναμπέλλα με την πρώτη σύζυγο του Ελίζαμπεθ Ντάνμπαρ, 8η Κόμισσα του Μάρεϋ.
Οικογένεια
Η Ανναμπέλλα της Σκωτίας και ο δεύτερος σύζυγος της Τζορτζ Γκόρντον, 2ος Κόμης του Χάντλυ, απέκτησαν:
Εξωτερικοί σύνδεσμοι
Κατηγορία:Οίκος των Στιούαρτ Κατηγορία:Πριγκίπισσες της Σαβοΐας
Πλημμελειοδικείο
Ο δικαστικός όρος Πλημμελειοδικείο αναφέρεται για:
Α΄ κατηγορία ποδοσφαίρου ανδρών Κύπρου 1937-38
Η Α΄ κατηγορία ποδοσφαίρου ανδρών Κύπρου 1937-38 ήταν η 4η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε o ΑΠΟΕΛ για 3η φορά στην ιστορία του.
Πλημμελειοδικείο
Κατηγορία:Δικαστικές αρχές
Α΄ κατηγορία ποδοσφαίρου ανδρών Κύπρου 1937-38
Σύστημα βαθμολόγησης
Η νίκη βαθμολογούνταν με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1936-37, στο πρωτάθλημα της περιόδου 1937-38 δεν συμμετείχαν η Ανόρθωση και ο Ολυμπιακός, οι οποίες δεν δήλωσαν συμμετοχή.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Στη λήξη του πρώτου γύρου του πρωταθλήματος τρεις ομάδες (ΑΕΛ, Άρης, Τουρκική Λέσχη) συμφώνησαν να μην ολοκληρώσουν τις υποχρεώσεις τους, λόγω της αναταραχής που οδήγησε στη διάλυση της Ένωσης Νέων Τραστ. Το πρωτάθλημα έμεινε ημιτελές. Ωστόσο, οι αγώνες έγιναν τελικά τον Οκτώβριο του 1938 αλλά τα αποτελέσματα τους είναι άγνωστα. Ως αποτέλεσμα δεν υπάρχει επίσημα τελική βαθμολογία. Γνωστή είναι η πιο κάτω βαθμολογία. Πρωταθλήτρια της περιόδου 1937-38 ανακηρύχθηκε ο ΑΠΟΕΛ.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Πυγμάχος των Θερμών
Ο πυγμάχος των Θερμών ή ο αναπαυόμενος πυγμάχος ή ο πυγμάχος του Κυρινάλιου είναι ορειχάλκινο άγαλμα της ελληνιστικής περιόδου το οποίο σήμερα βρίσκεται στο Εθνικό Μουσείο της Ρώμης.
Ιστορικό και ερμηνεία
Το άγαλμα ανακαλύφθηκε στην πλαγιά του Κυρινάλιου λόφου της Ρώμης το 1885, και πιθανώς στεγάζονταν στα λουτρά του Κωνσταντίνου (Θέρμες). Εμφανίζεται να είχε θαφτεί προσεκτικά κατά την αρχαιότητα, και βρισκόταν σε ιδιαίτερα καλή κατάσταση. Θεωρείται πιθανό πως το γλυπτό φυλάχτηκε προσεχτικά έτσι ώστε να προστατευτεί από την άλωση της Ρώμης από τους Γότθους το 410.
Χρονολογείται περίπου στο 330 π.Χ. με μια παλαιότερη υπόθεση να κάνει αναφορά για τον 1ο αιώνα π.Χ., και το άγαλμα αναπαριστά ένα πυγμάχο με μυώδη διάπλαση, σημάδια στο πρόσωπο, σπασμένη μύτη, ενώ ο τρόπος κατασκευής του στόματος του υποδηλώνει σπασμένα δόντια. Δεν θεωρείται πως αναπαριστά ένα συγκεκριμένο πυγμάχο, αλλά αποτελεί μια συλλογή χαρακτηριστικών του τυπικού πυγμάχου.
Ενώ οι παλαιότερες έρευνες υπέθεταν κατά κύριο λόγο ότι η μορφή ήταν το πορτρέτο ενός πραγματικού πυγμάχου - μεταξύ άλλων, ο Πολυδεύκης, ένας από τους δύο Διοσκούρους, ή ο έμπειρος μυθικός πυγμάχος Δάρης απεικονίζονταν να αναπαύεται μετά τη νίκη του επί του Εντέλλου ή ο Θεαγένης από τη Θάσο, ο οποίος έζησε στο πρώτο μισό του 5ου αιώνα π.Χ. και ήταν διάσημος πυγμάχος της εποχής του - ή ακόμη και ένας θεός (Δίας;). Ο Βρετανός ερευνητής Roland R.R. Smith βλέπει στη φιγούρα τη γενικευμένη αναπαράσταση (τύπος, αρχέτυπο) ενός πυγμάχου που δεν μπορεί να κατονομαστεί και που τελικά δεν έχει ατομικά χαρακτηριστικά.
Ενώ ο Paul Zanker απορρίπτει την ερμηνεία ως μυθολογικό πρόσωπο, ο Vinzenz Brinkmann τάσσεται υπέρ της θέσης που διατύπωσαν ο Otto Rossbach το 1898 και η Phyllis L. Williams το 1945, σύμφωνα με την οποία ο πυγμάχος αντιπροσωπεύει τον βασιλιά Άμυκο. Ο τελευταίος ηττάται από τον Πολυδεύκη σε αγώνα πυγμαχίας κατά το ταξίδι της Αργούς στην Κολχίδα. Η σύνδεση του αγάλματος του πυγμάχου με εκείνο του "ελληνιστή Πρίγκιπα" σε μια αναπαράσταση ως μυθολογική ομάδα, η οποία υποτίθεται ότι απεικονίζει τον Πολυδεύκη και τον Αμύκο, παρουσιάστηκε στο Liebieghaus Frankfurt/Main το 2018 και τέθηκε προς συζήτηση.
Διαστάσεις και κατασκευή
Έχει ύψος 1.28 μέτρα και αποτελείται από 8 μέρη τα οποία έχουν συγκοληθεί μεταξύ τους μέσω της τεχνικής του χαμένου κεριού, με όλα τα μέρη να εμφανίζονται ως ένα ενιαίο αναπόσπαστο σύνολο. Τα χείλη και οι πληγές του προσώπου αρχικά περιείχαν στρώσης χαλκού, όπως και ο αριστερός ώμος, χέρι, και μηρός, ώστε να δίνεται η εντύπωση παρουσίας κηλίδων αίματος. Τα δάχτυλα των χεριών και των ποδιών είχαν υποστεί φθορά λόγω της τριβής τους από τα χέρια των περαστικών που άγγιζαν το άγαλμα κατά την αρχαιότητα.
Εξωτερικοί σύνδεσμοι
Κατηγορία:Ελληνιστική τέχνη
Μαρία Κίτσου
Η Μαρία Κίτσου (5 Αυγούστου 1979) είναι Ελληνίδα ηθοποιός, απόφοιτη της Δραματικής Σχολής του Εθνικού Θεάτρου.
Βιογραφία
Πέρασε στο τμήμα Θεολογίας το οποίο παρακολούθησε για τρία χρόνια, όμως παρόλο που της άρεσε, ήθελε να κάνει κάτι άλλο.
Στα 24 της έδωσε εξετάσεις για τη Δραματική Σχολή του Εθνικού Θεάτρου, στην οποία πέρασε με τη δεύτερη. Την παραμονή της πρεμιέρας της στην Πειραματική Σκηνή του Εθνικού με το έργο «Ο ηλίθιος» (Φιόντορ Ντοστογιέφσκι) σε σκηνοθεσία Στάθη Λιβαθινού, ο πατέρας της πεθαίνει ξαφνικά.
Το 2012 κατέκτησε το Βραβείο Μελίνα Μερκούρη για την ερμηνεία στα «Ορφανά» του Ντένις Κέλι, σε σκηνοθεσία του Βαγγέλη Θεοδωρόπουλου, στο θέατρο του Νέου Κόσμου. Για το ίδιο βραβείο ήταν υποψήφια και το 2008, για την ερμηνεία της στην παράσταση «Στον βυθό» του Μαξίμ Γκόρκι.
Το 2014 κατέκτησε το 1ο Βραβείο Καλύτερης Γυναικείας ερμηνείας στα 2α Θεατρικά Βραβεία Κοινού All4fun για την ερμηνεία της στην παράσταση "Αρμαντέιλ" σε σκηνοθεσία Κωνσταντίνου Ασπιώτη.
Το 2016 κατέκτησε το 1ο Βραβείο Καλύτερης Γυναικείας ερμηνείας στα 4α Θεατρικά Βραβεία Κοινού All4fun για την ερμηνεία της στην παράσταση "Δεσποινίς Τζούλια" σε σκηνοθεσία Λίλλυς Μελεμέ.
Έγινε ιδιαιτέρως γνωστή στο ευρύ κοινό για τη συμμετοχή της στη δραματική σειρά Άγριες μέλισσες (2019-2022) που προβαλλόταν στον ΑΝΤ1. Στη σειρά υποδύεται έναν από τους πρωταγωνιστικούς ρόλους, την Ελένη Σταμίρη.
Παραπομπές
Κατηγορία:Ελληνίδες ηθοποιοί θεάτρου Κατηγορία:Απόφοιτοι της Δραματικής Σχολής του Εθνικού Θεάτρου
Αζαβοριριδίνη
Η αζαβοριριδίνη (αγγλικά azaboriridine) είναι οργανική ετεροκυκλική χημική ένωση, που περιέχει άνθρακα, υδρογόνο και βόριο, με μοριακό τύπο CH4BN. Είναι το απλούστερο οργανικό ετεροκυκλικό αμινοβοράνιο ή, σύμφωνα με μια άλλη ταξινόμιση, είναι ο απλούστερος κυκλικός αμινοβοραιθέρας, δηλαδή μια ένωση που το μόριό της αποτελείται από ετεροκυκλικό δακτύλιο, που σχηματίζουν τρία (3) διαφιρετικά είδη ατόμων, ένα (1) άνθρακα, ένα (1) άζωτο και ένα (1) βορίου.
«Μητρικό» και «θυγατρικά» αζαβοριριδίνες
Η αζαβοριριδίνη είναι η «μητρική ένωση» για μια σειρά «θυγατρικών» του παραγώγων, που μαζί με τη «μητρική ένωση», ονομάζονται συλλήβδην «αζαβοριριδίνες». Πρόκειται, δηλαδή, για όλες οι παράγωγες ετεροκυκλικές οργανικές ενώσεις που περιέχουν έναν (τουλάχιστον) βοριρανικό δακτύλιο.
Παραπομπές και παρατηρήσεις
Κατηγορία:Ετεροκυκλικά οργανοβοράνια Κατηγορία:Οργανικές ετεροκυκλικές αμίνες Κατηγορία:C1 Κατηγορία:Ενώσεις με τριμελή δακτύλιο Κατηγορία:Κορεσμένες ενώσεις Κατηγορία:Μητρικές ενώσεις